

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKO VIJEĆE**

KLASA: 406-01/23-01/09

URBROJ: 2196-26-03-25-4

Tompojevci, 18.02.2025.

Na temelju članka 29. Statuta općine Tompojevci («Službeni vjesnik» Vukovarsko-srijemske županije br. 04/21 i 19/22), Općinsko vijeće Općine Tompojevci na 27. sjednici održanoj dana 18.02.2025. godine, donijelo je:

**ODLUKU**

**o prihvaćanju Izvješća o provedbi Plana upravljanja imovinom**

**u vlasništvu Općine Tompojevci**

**za 2024. godinu**

Članak 1.

 Prihvaća se Izvješće Općinskog načelnika o provedbi Plana upravljanja imovinom u vlasništvu Općine Tompojevci za 2024. godinu (KLASA: 406-01/23-01/09, URBROJ: 2196-26-03-25-2, od 27. 01. 2025.), koje je sastavni dio ove Odluke.

Članak 2.

 Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

 PREDSJEDNIK OPĆINSKOG VIJEĆA

 Ivan Štefanac

 Na temelju članka 20. stavka 1. Zakona o upravljanju državnom imovinom („Narodne novine“ broj 52/18 i 155/23), članka 48. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22), i Plana upravljanja i raspolaganja imovinom u vlasništvu Općine Tompojevci za 2024. godinu („Službeni vjesnik“ Vukovarsko-srijemske županije br. 22/23), Općinski načelnik Općine Tompojevci podnosi Općinskom vijeću Općine Tompojevci:

**IZVJEŠĆE**

**o provedbi Plana upravljanja imovinom u vlasništvu Općine Tompojevci**

**za 2024. godinu**

I.

 Člankom 20. stavkom 1. Zakona o upravljanju državnom imovinom („Narodne novine“ broj 52/18) propisano je da Vlada RH podnosi Hrvatskom saboru izvješća o provedbi Godišnjeg plana upravljanja državnom imovinom do 30. rujna tekuće godine za prethodnu godinu. Kako je člankom 35. stavkom 8. Zakona o vlasništvu i drugim stvarnim pravima („Narodne novine“ broj  91/96, 68/98, 137/99,22/00, 73/00, 129/00, 114/01, 79/06, 141/06 ,146/08, 38/09, 153/09, 143/12, 152/14, 81/15 i 94/17 )utvrđeno da se na pravo vlasništva jedinica lokalne samouprave na odgovarajući način primjenjuju pravila o vlasništvu Republike Hrvatske, općinski načelnik Općine Tompojevci podnosi Izvješće o provedbi Plana upravljanja imovinom u vlasništvu Općine Tompojevci za 2024. godinu, od 08.11.2023. godine ( KLASA: 406-01/23-01/09, URBROJ: 2196-26-03-23-1) Općinskom vijeću Općine Tompojevci.

II.

Planom upravljanja imovinom u vlasništvu Općine Tompojevci za 2024. godinu ( u daljnjem tekstu: Plan) određeni su kratkoročni ciljevi, godišnje smjernice upravljanja i imovinom, te provedbene mjere u svrhu provođenja Strategije.

Imovina Općine Tompojevci za koju je donijet Plan odnosi se na:

* poslovne udjele u trgovačkim društvima čiji je imatelj Općina Tompojevci
* osnivačka prava u pravnim osobama kojima je osnivač Općina Tompojevci
* nekretnine (stanovi i kuće, poslovni prostori, građevinska zemljišta, komunalna infrastruktura).
* ostala imovina

III.

Kratkoročni ciljevi upravljanja imovinom obuhvaćaju:

* *odgovornost* - osigurava se propisivanjem ovlasti i dužnosti pojedinih nositelja funkcija upravljanja i raspolaganja imovinom Općine, nadzorom nad upravljanjem imovinom Općine, izvješćivanjem o postignutim ciljevima i učincima upravljanja i raspolaganja imovinom Općine i poduzimanjem mjera protiv nositelja funkcija koji ne postupaju sukladno propisima.
* *javnost* - osigurava se propisivanjem preglednih pravila i kriterija upravljanja imovinom Općine u aktima koji se donose u vezi s upravljanjem imovinom Općine te njihovom javnom objavom, određivanjem ciljeva upravljanja imovinom Općine u Strategiji upravljanja imovinom u vlasništvu Općine Tompojevci i Godišnjem planu upravljanja imovinom u vlasništvu Općine Tompojevci, redovitim upoznavanjem javnosti s aktivnostima Općine vezanim uz upravljanje imovinom Općine te javnom objavom odluka o upravljanju imovinom Općine.
* *ekonomičnost* – osigurava upravljanje i raspolaganje imovinom- nekretninama Općine radi ostvarivanja gospodarskih, infrastrukturnih, socijalnih i drugih javnih ciljeva Općine, a sve sukladno namjeni pojedine nekretnine, potrebama Općine i raspoloživim proračunskim sredstvima
* *predvidljivost* – osigurava da upravljanje i raspolaganje imovinom Općine u istim ili sličnim slučajevima bude obuhvaćeno predvidljivim i jednakim postupanjem

IV.

Godišnje smjernice upravljanja i raspolaganja pojavnim oblicima imovine:

* konstantno ažuriranje postojećeg Registra nekretnina,
* težiti da što veći dio nekretnina bude aktiviran te tako povećati prihode Proračuna i ostvariti veću djelotvornost,
* rješavati imovinsko-pravne odnose na nekretninama, kao osnovni preduvjet realizacije investicijskih projekata,
* popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice,
* voditi brigu o interesima Općine Tompojevci kao vlasnika nekretnina prilikom izrade prostorno planske dokumentacije,
* vršiti kontrolu nad trgovačkim društvima u kojima Općina Tompojevci ima poslovni udio, kako bi ta društva poslovala ekonomski opravdano i prema zakonskim odredbama,
* sudjelovati na sjednicama skupština trgovačkih društava u suvlasništvu Općine
* procjenjivanje imovine te njeno iskazivanje u knjigovodstvu Općine Tompojevci,
* procjenu potencijala imovine Općine Tompojevci zasnivati na snimanju, popisu i ocjeni realnog stanja,
* uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost,
* utvrditi namjenu nekretnina s kojima Općina Tompojevci upravlja i raspolaže te ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnine, kako bi se mogla utvrditi i pratiti učinkovitost upravljanja i raspolaganja nekretninama,
* na racionalan i učinkovit način upravljati poslovnim prostorima na način da oni poslovni prostori koji su potrebni Općini Tompojevci budu stavljeni u funkciju koja će služiti njezinu racionalnijem i učinkovitijem funkcioniranju, dok svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem,
* redovito pregledavati imovinu radi planiranja održavanja,
* na službenoj Internet stranici omogućiti pristup dokumentima upravljanja i raspolaganja imovinom u vlasništvu Općine Tompojevci,
* provoditi savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine,
* kontinuirano pratiti zakonske i podzakonske akte koji se odnose na raspolaganje i upravljanje imovinom.
* evidentirati komunalnu infrastrukturu u javnim knjigama u svrhu povećanja učinkovitosti u uporabi, održavanju i planiranju razvoja komunalne infrastrukture,
* izvršavati aktivnosti i projekte planirane u Proračun Općine za 2023. godinu.

V.

Provedbene mjere prema pojavnim oblicima imovine:

1. **POSLOVNI UDJELI U TRGOVAČKIM DRUŠTVIMA ČIJI JE IMATELJ OPĆINA**

 Visina udjela u Vodovodu grada Vukovara d.o.o, u kojem Općina Tompojevci ima udjele je ostala nepromijenjena (udio u temeljnom kapitalu iznosi 1,21 %). Visina udjela u „VTV“ d.o.o. za proizvodnju, prijenos i emitiranje televizijskog programa, Vinkovci, također ostala nepromijenjena (udio u temeljnom kapitalu iznosi 2,2210 % ). Općinski načelnik je redovito nazočio skupštinama društava.

1. **OSNIVAČKA PRAVA U PRAVNIM OSOBAMA KOJIMA JE OPĆINA SU/OSNIVAČ**

Temeljem odredbi posebnog zakona i Sporazuma o osnivanju Razvojne agencije TINTL Općina, kao suosnivač Razvojne agencije TINTL je u 2024. god surađivala sa RA TINTL i pratila njezin rad putem predstavnika Općine u njezinim tijelima.

1. **NEKRETNINE** (stanovi i kuće, poslovni prostori, građevinska zemljišta, komunalna infrastruktura)

 Planom su utvrđene slijedeće aktivnosti:

* planira se kontinuirano, vodeći računa o proračunskim prihodima, poduzimati radnje kojima se stanovi i kuće održavaju u stanju pogodnom za stanovanje,
* ovisno o brojnosti i učestalosti pristiglih zahtjeva, planira se provođenje javnih natječaja radi kupoprodaje stanova i kuća u općinskom vlasništvu , pri čemu dio prihoda svakako treba uložiti u održavanje nekretnina koje ostaju u portfelju, čime će se zadržati, odnosno povećati njihova vrijednost.
* u slučaju stjecanja ošasne imovine u 2024. godini za istu će se poduzeti mjere za stavljanje u funkciju u korist Općine ili će se ponuditi u zakup, ovisno o vrstama i osnovnoj namjeni imovine, u skladu s odlukama nadležnih tijela Općine.
* voditi brigu o održavanju poslovnih prostora koje koristi Općina Tompojevci za svoje potrebe
* pratiti istek ugovora o davanju na korištenje/zakup poslovnih prostora
* provoditi radnje vezane uz upravljanje i korištenje javnih sportskih građevina sukladno

Odluci o načinu upravljanja i korištenja javnih sportskih građevina u vlasništvu Općine Tompojevci.

* u Proračunu Općine osigurati sredstva za plaćanje režijskih troškova za sve poslovne prostore, osim za one koji su dani na upravljanje udrugama, a ugovorom im je prenijeto i podmirivanje režijskih troškova.
* planira se kontinuirano, vodeći računa o proračunskim prihodima, održavanje građevinskih zemljišta u urednom stanju,
* ovisno o brojnosti i učestalosti pristiglih zahtjeva, planira se provođenje javnih natječaja radi kupoprodaje i zakupa građevinskog zemljišta
* planira se usklađivanje stvarnog stanja nerazvrstanih cesta i ostale komunalne infrastrukture sa stanjem u zemljišnim knjigama i katastarskim evidencijama, sve radi stjecanja pretpostavki za njihovo kvalitetnije održavanje i prijavljivanje na javne pozive radi sufinanciranja iz nacionalnih i drugih izvora.
* nastavak provedbe aktivnosti radi realizacije projekata za čiju su realizaciju odobrena sredstva iz državog proračuna.
* provođenje Zakona o komunalnom gospodarstvu (NN 68/18, 110/18, 32/20) sukladno kojem se donose godišnji programi (program održavanja komunalne infrastrukture i program građenja komunalne infrastrukture) te će se njima odrediti način i obuhvat gradnje, sanacije, rekonstrukcije i održavanja komunalne infrastrukture, a općinskim proračunom će se predvidjeti sredstva za gradnju i održavanje komunalne infrastrukture.
* osim toga, u 2024. godini se planira i izgradnja dječjih igrališta

 Od planiranih aktivnosti realizirano je:

* vodila se briga o obilasku i održavanju poslovnih i stambenih prostora, te građevinskog zemljišta
* kontinuirano se pratio istek ugovora o davanju na korištenje poslovnih prostora koji su dani na korištenje udrugama i pravnim osobama te je utvrđeno kako su svi ugovori valjani i na snazi. Nije bilo sklapanja novih ugovora.
* nije bilo stjecanja ošasne imovine
* utvrđeno je kako su svi ugovori o upravljanju i korištenju sportskih građevina valjani i na snazi. Nije bilo sklapanja novih ugovora
* u proračunu Općine osigurana su sredstava za plaćanje režijskih troškova za sve poslovne prostore, osim onih koji su dani na upravljanje udrugama, a ugovorom im je prenijeto i podmirivanje režijskih troškova.
* kontinuirano se radi na usklađenju podataka katastra i zemljišnih knjiga
* izrađena projektna dokumentacija za rekonstrukciju nerazvrstane prometnice -Radićeva ulica u naselju Bokšić
* izrađena projektna dokumentacija za sanaciju spojne ceste između naselja Čakovci i Bokšić
* izrađena projektna dokumentacija za izgradnja parkirališta u naseljima Berak, Čakovci, Tompojevci i Mikluševci
* sklopljen ugovor za izradu projektne dokumentacije za postavljanje dječjeg igrališta u Bokšiću,
* izrađena projektna dokumentacija i postavljeno dječje igralište u Tompojevcima
* izvedeni radovi rušenja drveća s javne površine u svim naseljima Općine Tompojevci
* sklopljen ugovor za sadnju sadnica drveća za provedbu mjera prilagodbe klimatskim promjenama
* prodane tri nekretnine u vlasništvu Općine Tompojevci (u Čakovcima, Mikluševcima i Tompojevcima – ošasna imovina)
* izgrađeno višenamjensko sportsko igralište u Čakovcima
* donijeti su Programi građenja i održavanja komunalne infrastrukture u kojima je određen način i obuhvat gradnje, sanacije, rekonstrukcije i održavanja komunalne infrastrukture s prikazanim troškovima i izvorima financiranja.
1. **OSTALA IMOVINA**

Planom su utvrđene slijedeće aktivnosti:

* ulaganja u ostalu imovinu, sukladno osiguranim sredstvima u proračunu Općine za 2024. godinu.

Od planiranih aktivnosti realizirano je:

* sklopljen ugovor za izradu projektne dokumentacije za sanaciju zgrade u Čakovcima uz uređenje pozornice i izgradnju gledališta
* izrađena projektna dokumentacije za rekonstrukcija vatrogasnog doma Bokšić
* završena sanacija doma kulture u Berku
* izvedeni radovi na rekonstrukciji centralnog križa za stradale mještane Berka u Domovinskom ratu
* započela izrada projektne dokumentacije - turističko posjetiteljski centar - Kercel,
* postavljena drvena sjenica uz dječje igralište u Čakovcima
* sanirana divlja deponija u Mikluševcima
* izgrađeno višenamjensko sportsko igralište u Čakovcima
* sklopljen ugovor o izradi IV. izmjena i dopuna Prostornog plana uređenja Općine Tompojevci
* postavljene solarne elektrane na zgradu u Čakovcima, kč. br. 664/1
* završena energetska obnova javne zgrade u Čakovcima
* sklopljen ugovor o izradi Plana rasvjete i Akcijskog plana gradnje i/ili rekonstrukcije vanjske rasvjete
* sklopljen ugovor o izradi Strategije zelene urbane obnove
* sklopljen ugovor za Reviziju Procjene rizika od velikih nesreća i Revizije Plana djelovanja civilne zaštite

Svi prihodi i rashodi planirani su u Proračunu i rebalansu proračuna Općine Tompojevci za 2024. godinu, a izvješće o ostvarenim prihodima i primitcima, rashodima i izdacima biti će prikazani u godišnjem izvještaju o izvršenju proračuna Općine Tompojevci za 2024. godinu.

Sva je imovina upisana u odgovarajuće knjige osnovnih sredstava i sitnog inventara po kontima i amortizacijskim grupama sa naznačenom nabavnom i knjižnom vrijednosti. Jednom godišnje radi se inventura imovine i usklađuju se vrijednosti.

KLASA: 406-01/23-01/09

URBROJ: 2196-26-03-25-2

Tompojevci, 27.01.2025.

**OPĆINSKI NAČELNIK OPĆINE TOMPOJEVCI**

 OPĆINSKI NAČELNIK

 Milan Grubač